Publication: Magyar Közlöny
Issue: MK-2008-50 (Year: 2008, Number: 50)
Era: 2004-2010
Section: az 1018/2008. (III. 26.) Korm. határozathoz
Paragraph Index: 587

2000. és 2005. között 315 üzletszerû kéjelgés elõsegítése, 362 kitartottság, 521 kerítés és 1 emberi test tiltott felhasználása eset vált ismertté. ERÜBS 2007. december ERÜBS 2007. december A kapcsolódó bûncselekmények elkövetõi oldalát vizsgálva megállapítható, hogy azt – hasonlóan az emberkereskedelemhez – nagyrészt a 25–59 év közötti férfiak teszik ki. A sértetti oldal vizsgálatát akadályozza, hogy – a kerítést leszámítva – jelenleg nincs a sértettekre vonatkozó adatgyûjtés az emberkereskedelemhez kapcsolódó bûncselekmények körében. Megállapítható tehát, hogy a kapcsolódó bûncselekmények körében is szükséges a vizsgálatok, kutatások szélesítése. Összefoglalva: bõvíteni kell a problémakörbe tartozó adatgyûjtést, de az a rendelkezésre álló statisztikai adatokból is megállapítható, hogy az emberkereskedelem áldozatai jórészt 18 év alattiak, illetve fiatal felnõttek, elsõsorban nõk. Ebbõl következõen a stratégia kidolgozása, és megvalósítása során különös figyelemmel kell lenni e veszélyeztetett kör szükségleteire, törekedni kell arra, hogy az intézkedések e szükségletek, igények kielégítését célozzák.

Source: https://magyarkozlony.hu/hivatalos-lapok/69dc43e5cb96c16e6966a4ca194870279fc76818/dokumentumok/11d7b864d6f4be71cd9ba00723bca55acc7f7394/letoltes